Document ID: 32014R1232

KOMISJONI RAKENDUSMÄÄRUS (EL) nr 1232/2014,
18. november 2014,
millega muudetakse komisjoni rakendusmäärust (EL) nr 215/2014, et kohandada selles sisalduvaid viiteid Euroopa Parlamendi ja nõukogu määrusele (EL) nr 508/2014 ning parandada rakendusmäärust (EL) nr 215/2014
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006, (1) eelkõige selle artikli 8 kolmandat lõiku ja artikli 22 lõike 7 viiendat lõiku,
ning arvestades järgmist:
(1)
Selleks et tagada Euroopa struktuuri- ja investeerimisfondide (edaspidi „ESI fondid”) programmitöö jaoks vajalike õigusaktide olemasolu ja selleks, et võimaldada õigeaegselt vastu võtta asjaomased tegevusprogrammid, võeti komisjoni rakendusmäärus (EL) nr 215/2014 (2) vastu enne Euroopa Parlamendi ja nõukogu määruse (EL) nr 508/2014 (3) vastuvõtmist.
(2)
Pärast määruse (EL) nr 508/2014 vastuvõtmist tuleks rakendusmääruse (EL) nr 215/2014 teatavad viited tulevasele liidu õigusaktile, milles käsitletakse Euroopa Merendus- ja Kalandusfondi (edaspidi „EMKF”), asendada viidetega määrusele (EL) nr 508/2014.
(3)
Euroopa Merendus- ja Kalandusfondi puhul on liidu tulevasse, EMKFi käsitlevasse õigusakti ajutiselt lisatud meetmete koefitsiendid seoses rakendusmäärusega (EL) nr 215/2014 vastu võetud kliimamuutuste alastele eesmärkidele ettenähtud toetuse tasemega kõigi viie ESI fondi puhul. Seepärast tuleks viited rakendusmääruse (EL) nr 215/2014 III lisas viia vastavusse määruse (EL) nr 508/2014 sätete lõpliku numeratsiooniga.
(4)
Selleks et tulemusraamistiku kontekstis saaks finantsnäitajaga seotud vahe-eesmärke ja eesmärke hinnata komisjonile esitatud maksetaotluste alusel, tuleks rakendusmääruse (EL) nr 215/2014 artikli 5 lõikes 2 esitatud ebaõige viide määruse (EL) nr 1303/2013 artikli 126 punktile c asendada viitega määruse (EL) nr 1303/2013 artikli 126 punktile a.
(5)
Selleks et käesolevas määruses sätestatud meetmeid oleks võimalik viivitamata kohaldada, peaks määrus jõustuma järgmisel päeval pärast selle avaldamist Euroopa Liidu Teatajas.
(6)
Käesolevas määruses sätestatud meetmed on kooskõlas Euroopa struktuuri- ja investeerimisfondide koordineerimiskomitee arvamusega,
(7)
Seepärast tuleks rakendusmäärust (EL) nr 215/2014 vastavalt muuta ja parandada.
ON VASTU VÕTNUD KÄESOLEVA MÄÄRUSE:
Artikkel 1
Rakendusmäärust (EL) nr 215/2014 muudetakse järgmiselt.
1)
Artikli 3 lõike 1 teise lõigu punktid c ja d asendatakse järgmisega:
„c)
liikmesriikide poolt rakendamise aastaaruannetes esitatud teave iga meetme rahaliste assigneeringute ja kulude kohta vastavalt määruse (EL) nr 1303/2013 artikli 50 lõigetele 4 ja 5 ning määruse (EL) nr 508/2014 artikli 114 lõikele 2;
d)
liikmesriikide esitatud teave ja andmed rahastamiseks valitud tegevuste kohta vastavalt määruse (EL) nr 508/2014 artikli 97 lõike 1 punktile a ja artikli 107 lõikele 3.”
2)
III lisa asendatakse käesoleva määruse lisas esitatud tekstiga.
Artikkel 2
Rakendusmäärust (EL) nr 215/2014 parandatakse järgmiselt.
Leheküljel 68 artikli 5 lõikes 2
asendatakse
„2. Kõikide ESI fondide puhul, välja arvatud EAFRD, osutavad finantsnäitajaga seotud vahe-eesmärgid ja eesmärgid rahastamiskõlblike kulude kogusummale, mis on kirjendatud sertifitseerimisasutuste raamatupidamissüsteemides ja kõnealuse sertifitseerimisasutuse poolt kinnitatud vastavalt määruse (EL) nr 1303/2013 artikli 126 punktile c.
EAFRD puhul osutavad nimetatud eesmärgid avaliku sektori kantud kulude kogusummale, mis on kirjendatud ühisesse järelevalve ja hindamise süsteemi.”
järgmisega:
„2. Kõikide ESI fondide puhul, välja arvatud EAFRD, osutavad finantsnäitajaga seotud vahe-eesmärgid ja eesmärgid rahastamiskõlblike kulude kogusummale, mis on kirjendatud sertifitseerimisasutuste raamatupidamissüsteemides ja kõnealuse sertifitseerimisasutuse poolt kinnitatud vastavalt määruse (EL) nr 1303/2013 artikli 126 punktile a.
EAFRD puhul osutavad nimetatud eesmärgid avaliku sektori kantud kulude kogusummale, mis on kirjendatud ühisesse järelevalve ja hindamise süsteemi.”
Artikkel 3
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. november 2014

Labels: 20
15
19
6